b'\n_START_ARTICLE_\nHilda Heine\n_START_SECTION_\nLiv og virke\n_START_PARAGRAPH_\nHeine vokste opp p\xc3\xa5 atollen Jaluit. Hun flyttet til Majuro for videreg\xc3\xa5ende skolegang._NEWLINE_Heine er universitetsutdannet i USA. Hun har laveregradsutdanning fra University of Oregon og tok i 1975 mastergrad i pedagogikk ved University of Hawaii. I 2004 avla hun doktorgrad ved University of Southern California (2004). Heine var den f\xc3\xb8rste kvinne fra Marshall\xc3\xb8yene som avla doktorgrad._NEWLINE_Heine har arbeidet som skolel\xc3\xa6rer og r\xc3\xa5dgiver. Fra 1982 til 1986 var hun leder for videreutdanning ved Community College of Micronesia p\xc3\xa5 Majuro, for s\xc3\xa5 \xc3\xa5 bli administrativ leder ved College of Micronesia Majuro Campus (1986\xe2\x80\x931990). Fra 1990 til 1992 var Heine president ved College of the Marshall Islands. Hun grunnla Women United Together Marshall Islands._NEWLINE_Heine var undervisningsminister fra 1992 til 1995. Etter perioden som minister flyttet hun til Hawaii, der hun ogs\xc3\xa5 arbeidet med utdanning. Fra 2006 til 2011 var Heine programdirekt\xc3\xb8r for Pacific Comprehensive Assistance Center ved Pacific Resources for Education and Learning (PREL) hjemme p\xc3\xa5 Marshall\xc3\xb8yene._NEWLINE_I 2015 ble hun valgt til parlamentet fra atollen Aur. Hun ble valgt til president av Nitijela, landets parlament, i januar 2016 etter at forgjengeren Casten Nemra tapte et mistillitsvotum. Heine var eneste kandidat i valget._NEWLINE_Heine er \xc3\xa6resdoktor ved College of the Marshall Islands.'